pythainlp/thai-wiki-dataset-v4 huggingface dataset:
บรีเนร์ เอ็งรีกี ซังตุส โซซา

บรีเนร์ เอ็งรีกี ซังตุส โซซา (เกิดวันที่ 16 กรกฎาคม 1987) เป็นนักฟุตบอลชาวบราซิล เล่นตำแหน่งเซ็นเตอร์แบ็กและกองกลางตัวรับ โดยล่าสุดลงเล่นให้กับมหาวิทยาลัยเกษตรศาสตร์ ในไทยลีก 2
สโมสรอาชีพ.
บรีเนร์เกิดที่ลา-วรัสในรัฐมีนัสเชไรส์ เขาเล่นฟุตบอลสมัครเล่นจนถึงอายุ 20 ปี ต่อมาในเดือนมิถุนายน ค.ศ. 2011 เขาได้ย้ายไปร่วมทีมปารานา หลังจากที่ได้ลงเล่นให้กับทีมอยู่บ้าง เขาก็ย้ายไปบอตาโฟกูในเดือนธันวาคม โดยเซ็นสัญญาสี่ปี ต่อมาในเดือนมิถุนายน ค.ศ. 2016 เขาย้ายไปบันดือร์มัสพอร์
หลังจากที่บาดเจ็บขณะลงเล่นในกังเปโอนาตูบราซีเลย์รูแซรียีอา ฤดูกาล 2012 บรีเนร์ถูกปล่อยยืมให้กับบาเยียในเดือนมกราคม ค.ศ. 2013 และในเดือนเมษายน เขาได้กลับสู่บอตา และต่อมา บรีเนร์ได้ย้ายกลับสโมสรเก่าของเขาอย่างปารานา
ในวันที่ 6 กรกฎาคม ค.ศ. 2014 บรีเนร์ย้ายไปโปร์ตูเกซาด้วยสัญญายืมตัว ต่อมาในวันที่ 22 ธันวาคม เขาย้ายไปมากาแออิสโปร์ชี
ในเดือนมกราคม ค.ศ. 2018 บรีเนร์ย้ายไปอุบล ยูไนเต็ด ในไทยลีก ต่อมาหลังจากที่อุบลตกชั้นสู่ไทยลีก 2 แล้ว เขาได้ย้ายไปเชียงราย ยูไนเต็ด
ตำบลแก

ตำบลแก เป็นตำบลหนึ่งในอำเภอรัตนบุรี จังหวัดสุรินทร์ ในปัจจุบันแบ่งหน่วยงานปกครองออกเป็น 15 หมู่บ้าน ประชากรส่วนใหญ่นับถือพระพุทธศาสนา นิกายเถรวาท มีโรงพยาบาลส่งเสริมสุขภาพประจำตำบล 1 แห่ง โรงเรียนมีทั้งหมด 4 แห่ง และมีแม่นํ้าอุปโภคบริโภคสายสำคัญคือ แม่น้ำมูล ปัจจุบัน นายสมานมิตร ยิ่งงาม (2563–ปัปัจจุบัน) เป็นกำนันตำบลแก และ นายนรงค์ สมยศ (2564–ปัจจุบัน) เป็นนายกองค์การบริหารส่วนตำบลแก
ประวัติ.
ตำบลแกแต่เดิมเป็นเพียงหมู่บ้านชื่อ "บ้านแก" มีการอพยพโยกย้ายเข้ามาตั้งถิ่นฐาน ทำมาหากินเพิ่มขึ้น จึงได้ยกฐานะจากหมู่บ้านเป็นตำบลแก (มาภายหลังหมู่บ้านทางทิศเหนือที่เคยสังกัดตำบลแก ได้แยกออกไปตั้งเป็นตำบลใหม่ คือ ตำบลกุดขาคีม) และต่อมาได้รับการเปลี่ยนแปลงจากสภาตำบลเป็น องค์การบริหารส่วนตำบล ตามประกาศกระทรวงมหาดไทย ลงวันที่ 16 ธันวาคม 2537 
สัญลักษณ์.
คำขวัญ.
คำขวัญตำบลแก: นํ้ามูลใส ผ้าไหมสวย รํ่ารวยวัฒนธรรม ก้าวลํ้าเกษตรอินทรีย์
การปกครอง.
ตำบลแก แบ่งการปกครองตามรูปแบบหมู่บ้านออกเป็น 15 หมู่ ดังนี้
อาณาเขต.
ตำบลแกมีอาณาเขตติดต่อกับพื้นที่ใกล้เคียง ดังนี้
ประชากร.
ข้มมูลประชากรในตำบลแก
การนับถือศาสนา
หน่วยงาน.
หน่วยงานราชการ
โรงพยาบาลสาธารณะสุข
โรงเรียน
วัดในพระพุทธศาสนา
ลียูโนร์แห่งวีเซว

ลียูโนร์แห่งวีเซว (2 พฤษภาคม ค.ศ. 1458 – 17 พฤศจิกายน ค.ศ. 1525) เป็นพระราชินีคู่สมรสของพระเจ้าฌูเวาที่ 2 แห่งโปรตุเกส
พระราชประวัติ.
ลียูโนร์เสด็จพระราชสมภพเมื่อวันที่ 2 พฤษภาคม ค.ศ. 1458 ทรงเป็นธิดาของเจ้าชายเฟร์นังดู ดยุคแห่งวีเซวกับพระชายา คือ เบียตริซแห่งโปรตุเกส ธิดาของอาฟงซู ดยุคที่ 1 แห่งบรากังซา
ในเดือนมกราคม ค.ศ. 1471 ขณะพระชนมายุ 13 พรรษา ลียูโนร์ได้สมรสกับเจ้าชายฌูเวาแห่งโปรตุเกส รัชทายาทวัย 16 พรรษาซึ่งเป็นพระราชโอรสที่เหลืออยู่เพียงคนเดียวของพระเจ้าอาฟงซูที่ 5 ทั้งคู่มีบุตรด้วยกันสองคน คือ
ในเดือนสิงหาคม ค.ศ. 1481 พระเจ้าอาฟงซูที่ 5 สวรรคต พระสวามีของลียูโนร์ได้ขึ้นครองราชย์เป็นพระเจ้าฌูเวาที่ 2 แห่งโปตุเกส กษัตริย์คนใหม่ไม่เป็นที่นิยมอย่างมากในหมู่ขุนนาง เนื่องจากถูกพระองค์ลดทอนอำนาจ อำนาจในการปกครองถูกรวมเข้าสู่ศูนย์กลาง กลุ่มขุนนางคิดหาแผนการและกลอุบายมากมายมาจัดการกับกษัตริย์ สุดท้ายทั้งดิเอโก ดยุคแห่งวีเซว พระเชษฐาของลียูโนร์ และเฟร์นังดูที่ 2 ดยุคแห่งบรากังซา พระขนิษฐภาดา (น้องเขย) ของลียูโนร์ต่างถูกพระสวามีของลียูโนร์ประหารชีวิต เนื่องจากมีส่วนเกี่ยวข้องในแผนการทรยศต่อพระองค์ เหตุการณ์นี้ทำให้ตระกูลบรากังซาถูกกำจัดจนเกือบจบสิ้น
พระราชินีลียูโนร์เป็นที่จดจำในฐานะผู้ก่อตั้งกรุงกัลดัสดาราอิงยา พระองค์ประสบปัญหาจากแผนการสมคบคิดที่รายล้อมอยู่รอบตัวพระสวามี กระทั่งพระเจ้าฌูเวาสวรรคตในวันที่ 25 ตุลาคม ค.ศ. 1495 โดยมีข่าวลือว่าพระองค์ถูกวางยาพิษ เนื่องจากไม่มีพระราชบุตรตามกฎหมายเหลืออยู่ พระอนุชาของพระราชินีลียูโนร์จึงได้ขึ้นครองราชย์เป็นพระเจ้ามานูแวลที่ 1
หลังพระสวามีสวรรคตพระราชินีลียูโนร์ได้อุทิศชีวิตให้กับงานด้านศาสนาและงานการกุศล ในปี ค.ศ. 1498 พระองค์ได้ก่อตั้งบ้านแห่งพระเมตตาเพื่อผู้ยากไร้ ผู้ป่วย เด็กถูกทิ้ง และเด็กกำพร้า พระองค์ทรงเครื่องแต่งกายคล้ายแม่ชีตลอดพระชนมาชีพที่เหลือ
หม่อมราชวงศ์ทองแท่ง ทองแถม

หม่อมราชวงศ์ทองแท่ง ทองแถม เป็นอดีตรัฐมนตรีช่วยว่าการกระทรวงการคลัง ในรัฐบาลจอมพล ถนอม กิตติขจร (2 สมัย) อดีตอธิบดีกรมศุลกากร และผู้อำนวยการธนาคารออมสิน
ประวัติ.
หม่อมราชวงศ์ทองแท่ง ทองแถม เกิดเมื่อวันที่ 14 มิถุนายน พ.ศ. 2456 เป็นโอรสของหม่อมเจ้าทองชมพูนุท ทองแถม กับหม่อมหลวงแฉล้ม ทองแถม (สกุลเดิม อิศรเสนา) หม่อมราชวงศ์ทองแท่ง สมรสกับคุณหญิงจิตรา ทองแถม ณ อยุธยา (สกุลเดิม วาระศิริ) ธิดาของพระยาวาระศิริศุภเสวี (เอ. วัน วาระศิริ) และคุณหญิงจิตรลดา วาระศิริ มีบุตรธิดา 5 คน ดังนี้
หม่อมราชวงศ์ทองแท่ง ถึงแก่อนิจกรรมเมื่อวันที่ 22 กันยายน พ.ศ. 2529
การทำงาน.
หม่อมราชวงศ์ทองแท่ง ทองแถม เคยดำรงตำแหน่งรัฐมนตรีช่วยว่าการกระทรวงการคลัง ในรัฐบาลของจอมพล ถนอม กิตติขจร เมื่อปี พ.ศ. 2501 ต่อมาได้รับแต่งตั้งเป็นอธิบดีกรมธนารักษ์ ในปี พ.ศ. 2502 - พ.ศ. 2506 เป็นอธิบดีกรมศุลกากร ในปี พ.ศ. 2508 - พ.ศ. 2515 ในระหว่างนั้นได้รับแต่งตั้งเป็นรัฐมนตรีช่วยว่าการกระทรวงการคลัง ในระหว่างปี พ.ศ. 2512 - พ.ศ. 2514 และเคยเป็นผู้อำนวยการธนาคารออมสิน (พ.ศ. 2515 - 2518) รวมถึงเป็นผู้จัดตั้งสถาบันธนาคารออมสินนานาชาติประจำภาคพื้นเอเชียและแปซิฟิก ณ สำนักงานใหญ่ธนาคารออมสิน
หม่อมราชวงศ์ทองแท่ง เคยเป็นสมาชิกวุฒิสภา ในปี พ.ศ. 2511
ยุทธการที่โบโรดีโน

ยุทธการที่โบโรดีโน(#เปลี่ยนทาง ,) เป็นการต่อสู้รบ เมื่อวันที่ 7 กันยายน ค.ศ. 1812 ในสงครามนโปเลียนในช่วงฝรั่งเศสบุกครองรัสเซีย
การสู้รบครั้งนี้ได้มีทหารร่วมรบประมาณ 250,000 นายและมีการบาดเจ็บและล้มตายอย่างน้อย 70,000 นาย ทำให้โบโรดีโนเป็นวันที่ร้ายแรงที่สุดในสงครามนโปเลียน กองทัพใหญ่(Grande Armée)ของนโปเลียนได้เปิดฉากการโจมตีต่อกองทัพจัรวรรดิรัสเซีย ได้ผลักดันกลับไปยังจุดเริ่มต้นแต่ล้มเหลวในการเอาชนะอย่างเด็ดขาด ทั้งสองกองทัพต่างหมดกำลังลงภายหลังจากการสู้รบและรัสเซียได้ถอนกำลังออกจากสนามรบในวันต่อมา โบโรดีโนได้แสดงให้เห็นถึงความพยายามครั้งสุดท้ายของรัสเซียในการหยุดยั้งฝรั่งเศสบุกเข้าสู่กรุงมอสโก ซึ่งหนึ่งสัปดาห์ต่อมา อย่างไรก็ตาม, ฝรั่งเศสไม่มีหนทางที่ชัดเจนในการบีบบังคับให้พระเจ้าซาร์อเล็กซานเดอร์ยอมจำนนเพราะกองทัพบกจักรวรรดิรัสเซียไม่ยอมแพ้อย่างเด็ดขาด ส่งผลทำให้ความพ่ายแพ้สูงสุดของการรุกรานของฝรั่งเศส ภายหลังจากการหลบหนีออกจากกรุงมอสโกในเดือนตุลาคม 
หลังจากการล่าถอยหลายครั้งของรัสเซียในช่วงแรกของการทัพ บรรดาขุนนางเริ่มตื่นตระหนกเกี่ยวกับการรุกของกองทหารฝรั่งเศสที่กำลังจะมาถึงและบังคับให้พระเจ้าซาร์สั่งปลดผู้บัญชาการแห่งกองทัพบก Michael Andreas Barclay de Tolly มีฮาอิล คูตูซอฟได้รับการแต่งตั้งมาแทนที่เขา ในความพยายามครั้งสุดท้ายเพื่อปกป้องกรุงมอสโก รัสเซียได้ตั้งที่มั่นใกล้กับหมู่บ้านโบโรดีโน ทางตะวันตกของเมือง Mozhaysk พวกเขาสร้างป้อมปราการที่ตำแหน่งที่พวกเขาอยู่และรอให้ฝรั่งเศสเข้าโจมตี ปีกขวาของรัสเซียได้ครอบครองภูมิประเทศการป้องกันในอุดมคติ และดังนั้นฝรั่งเศสพยายามที่จะกดดันรัสเซียให้ออกไปจากสนามรบ 
เหตุการณ์ที่สำคัญของการสู้รบครั้งนี้ได้กลายเป็นการต่อสู้นองเลือดสำหรับที่มั่นป้อมแหลม(redoubt) Raevsky ขนาดใหญ่ ใกล้หมู่บ้านโบโรดีโน ฝรั่งเศสได้จัดการเข้ายึดที่มั่นป้อมแหลมจนถึงตะวันบ่ายเสียแล้ว จึงค่อยๆบังคับให้กองทัพรัสเซียที่เหลือล่าถอยกลับเช่นกัน รัสเซียได้พบกับการบาดเจ็บและล้มตายที่ร้ายแรงในช่วงการสู้รบ สูญเสียไปหนึ่งในสามของกองทัพของพวกเขา การสูญเสียของฝรั่งเศสนั้นค่อยข้างหนัก ทำให้เกิดทวีความรุนแรงขึ้นของปัญหาทางด้านโลจิสติกส์ที่นโปเลียนเผชิญในการทัพ ความเหนื่อยล้าของกองทัพฝรั่งเศส และขาดข้อมูลเกี่ยวกับสภาพของกองทัพรัสเซีย ได้โนมน้าวให้นโปเลียนยังคงอยู่ในสนามรบกับกองทัพของเขา แทนที่จะสั่งให้มีการติดตามไล่ล่าที่ชวนให้นึกถึงการทัพครั้งก่อนหน้านี้ 
ทหารรักษาพระองค์ของนโปเลียน เพียงหน่วยเดียวบนสนามรบที่ไม่เห็นได้เข้าต่อสู้รบ สามารถสลับเปลี่ยนเข้าปฏิบัติการรบในช่วงเวลาหนึ่ง ในขณะที่ได้ปฏิเสธที่จะมอบหมายให้กับทหารรักษาพระองค์ นักประวัติศาสตร์บางคนเชื่อว่า พระองค์สูญเสียโอกาสเดียวที่จะทำลายล้างกองทัพรัสเซียและเอาชนะการทัพครั้งนี้ 
การเข้ายึดครองกรุงมอสโกได้รับชัยชนะอย่างมาก นับตั้งแต่รัสเซียไม่มีความตั้งใจที่จะเจรจากับนโปเลียนเพื่อสันติภาพ ฝรั่งเศสได้เคลื่อนย้ายเมืองหลวงทางจิตวิญญาณของรัสเซียในเดือนตุลาคมและดำเนินการล่าถอยที่ยากลำบากจนถึงเดือนธันวาคม ซึ่งจุดที่เหลือของกองทัพใหญ่ได้ถูกปลดปล่อยเป็นส่วนใหญ่ รายงานทางประวัติศาสตร์ของการสู้รบครั้งนี้แตกต่างกันอย่างมีนัยสำคัญขึ้นอยู่กับว่าพวกเขาเป็นพวกสนับสนุนฝ่ายฝรั่งเศสหรือฝ่ายรัสเซีย การต่อสู้แบบแตกแยกในหมู่เจ้าหน้าที่ระดับอาวุโสในแต่ละกองทัพก็ได้นำไปสู่ข้อขัดแย้งทางบัญชีและข้อขัดแย้งในบทบาทของเจ้าหน้าที่นายทหารโดยเฉพาะ
องค์การระหว่างประเทศของกลุ่มประเทศที่ใช้ภาษาฝรั่งเศส

องค์การระหว่างประเทศของกลุ่มประเทศที่ใช้ภาษาฝรั่งเศส  บางครั้งย่อว่า ลาฟร็องกอฟอนี ([la fʁɑ̃kɔfɔni]) เป็นองค์การระหว่างประเทศซึ่งเป็นสื่อแทนประเทศและภูมิภาคที่ใช้ภาษาฝรั่งเศสเป็นภาษาหลัก มีรัฐสมาชิกโดยสมบูรณ์จำนวน 54 รัฐ รัฐสมาชิกร่วมจำนวน 7 รัฐ และผู้สังเกตการณ์จำนวน 27 ราย องค์การนี้ก่อตั้งขึ้นใน ค.ศ. 1970 มีคำขวัญว่า "equality, complementarity, and solidarity"
สมาชิก.
หลังรัฐประหารใน ค.ศ. 2008 สมาชิกภาพของประเทศมอริเตเนียถูกระงับเมื่อวันที่ 26 สิงหาคม ค.ศ. 2008 จนกว่าจะมีการเลือกตั้งตามระบอบประชาธิปไตย สมาชิกภาพของประเทศมาดากัสการ์ถูกระงับเมื่อเดือนเมษายน ค.ศ. 2009 เพราะมีการถ่ายโอนอำนาจที่ขัดต่อรัฐธรรมนูญในวันที่ 17 มีนาคม ค.ศ. 2009 สมาชิกภาพของประเทศมาลีก็ถูกระงับในเดือนมีนาคม ค.ศ. 2012 เพราะรัฐประหารใน ค.ศ. 2012 หลังจากนั้น สาธารณรัฐแอฟริกากลางถูกระงับสมาชิกภาพเพราะอุบัติการณ์ในการประชุมสมัยที่ 88 ของซีพีเอฟ (CPF) เมื่อเดือนมีนาคม ค.ศ. 2012 และประเทศกินี-บิสเซาก็ถูกระงับเช่นเดียวกันเมื่อวันที่ 18 เมษายน ค.ศ. 2012 เพราะรัฐประหารใน ค.ศ. 2012 ต่อมาใน ค.ศ. 2014 ประเทศไทย ในฐานะชาติผู้สังเกตการณ์ ถูกระงับสถานะดังกล่าวหลังเกิดวิกฤตทางการเมืองใน ค.ศ. 2013–14 ใน ค.ศ. 2018 รัฐลุยเซียนากลายเป็นรัฐแห่งแรกของสหรัฐที่เข้าร่วมองค์การนี้ในฐานะผู้สังเกตการณ์ ใน ค.ศ. 2021 รัฐบาลรัฐโนวาสโกเชียประกาศเจตจำนงว่า จะขอสถานะผู้สังเกตการณ์
แม้ประเทศแอลจีเรียจะมีประชาคมผู้ใช้ภาษาฝรั่งเศสขนาดใหญ่ที่สุดในโลกแห่งหนึ่ง แต่ประเทศนี้ไม่เป็นสมาชิกขององค์การนี้
พิพิธภัณฑ์อัลเบิร์ตฮอลล์

พิพิธภัณฑ์อัลเบิร์ตฮอลล์ (Albert Hall Museum) หรือ พิพิธภัณฑ์รัฐบาลกลาง (Government Central Museum) ตั้งอยู่ในเมืองชัยปุระ รัฐราชสถาน ประเทศอินเดีย ถือเป็นพิพิธภัณฑ์ที่เก่าแก่ที่สุดในรัฐ และเป็นพิพิธภัณฑ์ประจำรัฐราชสถาน อาคารพิพิธภัณฑ์ตั้งอยู่ในสวนรามนิวาส ด้านนอกกำแพงเมือง ตรงข้ามกับประตูใหม่ พิพิธภัณฑ์นี้ถือเป็นตัวอย่างที่ดีของสถาปัตยกรรมอินโด-ซาราเซน 
ประวัติ.
อาคารพิพิธภัณฑ์นั้นออกแบบโดยเซอร์แซมวล สวินเทิน เจเคิบ (Samuel Swinton Jacob) โดยความช่วยเหลือของมีร์ ตุจุมูล ฮูเสน (Mir Tujumool Hoosein) เปิดให้บริการต่อสาธารณชนเมื่อปี 1887 มหาราชาราม สิงห์ ที่ 2มีพระประสงค์ให้ที่นี่เป็นศาลาว่าการเมือง แต่ผู้สืบทอดนามว่า มัทโห สิงห์ ที่ 2 (Madho Singh II) ประสงค์สห้ใช้เป็นพิพิธภัณฑ์เพื่อแสดงผลงานศิลปะของชัยปุระ และรวมเข้าเป็นส่วนหนึ่งของสวนรามนิวาส
ชื่อของพิพิธภัณฑ์นั้นมาจากพระเจ้าเอ็ดเวิร์ดที่ 8 หรือพระนามเดิม อัลเบิร์ท เอ็ดเวิร์ด ซึ่งพระองค์เคยเสด็จพระราชดำเนินเยือนชัยปุระเมื่อครั้นทรงตำแหน่งเจ้าชายแห่งเวลส์
สโมสรฟุตบอลเรอัลมาดริดในฤดูกาล 2019–20

การแข่งขัน ฤดูกาล 2019–20 ของ สโมสรฟุตบอลเรอัลมาดริด ซึ่งเป็นฤดูกาลที่ 116 ของสโมสร และเป็นฤดูกาลที่ 89 ของการได้อยู่บนลีกสูงสุด โดยเริ่มฤดูกาลตั้งแต่วันที่ 1 กรกฎาคม ค.ศ. 2019 ถึง สิงหาคม ค.ศ. 2020
การซื้อขายนักเตะ.
ย้ายเข้า.
 รวมค่าใช้จ่ายในการซื้อนักเตะทั้งสิ้น: 305.5 ล้านยูโร
ย้ายออก.
 รวมตัวเลขจำนวนเงินนักเตะขายออกทั้งสิ้น: 145.1 ล้านยูโร
รายได้สุทธิ: 160.4 ล้านยูโร
ก่อนเปิดฤดูกาลและกระชับมิตร.
มาดริดเข้าร่วมการแข่งขัน อินเตอร์เนชันแนลแชมเปียนส์คัพ ฤดูกาล 2019 และ เอาดีคัพ 2019.
การแข่งขัน.
โกปาเดลเรย์.
มาดริดผ่านเข้าร่วมการแข่งขันในรอบ 32 ทีมสุดท้าย.
ซูเปร์โกปาเดเอสปัญญา.
การจับสลากได้จัดขึ้นเมื่อวันที่ 11 พฤศจิกายน ค.ศ. 2019.
ยูฟ่าแชมเปียนส์ลีก.
มาดริดได้เข่าร่วมการแข่งขันในรอบแบ่งกลุ่ม.
 "ณ วันที่ 5 กรกฎาคม ค.ศ. 2020"
 "ณ วันที่ 5 กรกฎาคม ค.ศ. 2020"
หมายเหตุ.
<templatestyles src="Reflist/styles.css" />
สหรัฐ กันยะโรจน์

สหรัฐ กันยะโรจน์ (เกิด 9 มิถุนายน 2537), ชื่อเล่น ฟาร์ม , เป็นนักฟุตบอลอาชีพชาวไทยเล่นในตำแหน่ง กองกลางตัวรุก ให้กับสโมสรพีที ประจวบ ในไทยลีก
ระดับทีมชาติ.
ในปี 2559 สหรัฐได้รับเลือกให้เข้าร่วม ทีมชาติไทยรุ่นอายุไม่เกิน 23 ปี ในการแข่งขัน ฟุตบอลเอเชียเยาวชนอายุไม่เกิน 23 ปี 2016 ที่ ประเทศกาตาร์
วังลักษมีวิลาศ (วโฑทรา)

วังลักษมีวิลาศ ในวโฑทรา รัฐคุชราต ประเทศอินเดีย เป็นวังที่สร้างขึ้นโดยตระกูลมหาราชาคายกวาฑ (Gaekwad) แห่งมราฐา ผู้ปกครองรัฐพโรทา มีเมเจอร์ชารลส์ แมนท์ เป็นสถาปนิกหลักของวัง วังนั้นสร้างขึ้นมาด้วยลักษณะของสถาปัตยกรรมฟื้นฟูอินโด-ซาราเซน สร้างขึ้นโดย มหาราชาสยาจีราว คายกวาฑ ที่สาม เมื่อปี 1890 เงินทุนก่อสร้าง £180,000 (₹27,00,000)
เป็นที่รู้จักกันดีว่าวังแห่งนี้มีขนาดใหญ่ และเป็นที่อยู่ส่วนบุคคลที่มีพื้นที่ใหญ่ที่สุดจนถึงปัจจุบัน ด้วยขนาดราวสี่เท่าของพระราชวังบักกิงแฮม ในลอนดอน สหราชอาณาจักร ในขณะที่ก่อสร้าง วังแห่งนี้ถือว่ามีความทันสมัยที่สุด ทั้งข้าวของเครื่องใช้และลิฟต์โดยสาร ภายในก่อสร้างขึ้นโดยเลียนแบบบ้านคันทรี่แบบยุโรปขนาดใหญ่ ในปัจจุบันวังนี้ยังคงเป็นที่อยู่ของราชวงศ์ซึ่งคงความสำคัญต่อประชาชนของวโฑทรา วังมีพื้นที่ 500 เอเคอ์ะมีอาคารประกอบอีกมากมาย เช่น แอลวีพีแบนเควทส์และคอนเวนชั่นส์, วังโมตีพอค และ อาคารพิพิธภัณฑ์ฟาเตหสิงห์
พระราชวังดร็อตนิงฮ็อล์ม

พระราชวังดร็อตนิงฮ็อล์ม  เป็นที่ประทับส่วนพระองค์ของพระบรมวงศานุวงศ์สวีเดน ตั้งอยู่ในดร็อตนิงฮ็อล์ม บนเกาะโลววน เทศบาลเอเคเรอ มณฑลสต็อกโฮล์ม และเป็นหนึ่งในพระราชวังหลวงของสวีเดน สร้างขึ้นครั้งแรกในปลายศตวรรษที่ 16 และเป้นที่ประทับฤดูร้อนของราขสำนักสวีเดนในศตวรรษที่ 18 ในปัจจุบัน นอกจากพระราชวังนี้จะเป็นที่ประทับส่วนพระองค์ของราชวงศ์แล้ว ยังคงเป็นสถานที่ท่องเที่ยวสำคัญชานเมืองสต็อกโฮล์มเช่นกัน
ชื่อ "Drottningholm" แปลตรงตัวว่า "Queen's islet" (เกาะเล็กเกาะน้อยของพระราชินี) และเป็นชื่อของอาคารหลังเดิมที่สร้างด้วยสถาปัตยกรรมเรเนสซองส์ ผลงานออกแบบของวิลเลิม โบย ที่ซึ่งก่อนหน้าเคยเป็นพระที่นั่งเดิมชื่อ "โทร์เวซุนด์" (Torvesund)
สถานเสาวภา

สถานเสาวภา เป็นสถานที่ผลิตวัคซีนและเซรุ่มสำหรับป้องกันและรักษาโรคไข้ทรพิษ พิษสุนัขบ้า และพิษงู ที่ตั้งอาคารเป็นส่วนหนึ่งของสภากาชาดไทย ตั้งชื่อตามพระนามของสมเด็จพระศรีพัชรินทราบรมราชินีนาถ พระบรมราชชนนีพันปีหลวง
ประวัติ.
พ.ศ. 2454 หม่อมเจ้าบันลุศิริศานต์ ดิศกุล พระธิดาในสมเด็จพระเจ้าบรมวงศ์เธอ กรมพระยาดำรงราชานุภาพ ได้ถูกสุนัขบ้ากัด จึงจะส่งพระราชธิดาไปรักษาที่ไซ่ง่อน แต่คลาดเวลาเรือออกเดินทาง จึงจัดการรักษาตามแผนโบราณ มีอาการแสดงของโรคพิษสุนัขบ้าและพระอาการกำเริบจนถึงสิ้นชีพิตักษัย นายแพทย์ชาวฝรั่งเศสซึ่งเป็นมิตรคนหนึ่งของสมเด็จพระเจ้าบรมวงศ์เธอ กรมพระยาดำรงราชานุภาพ ได้แนะนำพระองค์เกี่ยวกับการจัดตั้งสถานปาสเตอร์ เพื่อผลิตยารักษาและป้องกันโรคพิษสุนัขบ้า ซึ่งพระองค์ทรงเห็นด้วย เพราะทรงเคยเห็นกิจการของสถาบันปาสเตอร์ที่กรุงปารีส ประเทศฝรั่งเศส จึงกราบบังคมทูลพระกรุณาขอพระราชทานพระบรมราชานุญาตพระบาทสมเด็จพระมงกุฎเกล้าเจ้าอยู่หัวจัดตั้งสถาบันปาสเตอร์ โดยอาศัยเงินอุดหนุนที่ได้รับพระราชทานเป็นปฐมฤกษ์จากสมเด็จพระราชชนนีพันปีหลวงส่วนหนึ่งกับเงินที่ประชาชนร่วมใจกันบริจาคให้อีกส่วนหนึ่ง
เริ่มแรกจัดตั้งสถานปาสเตอร์ขึ้นที่ตึกของกระทรวงมหาดไทยริมโรงเลี้ยงเด็ก ถนนบำรุงเมือง เมื่อ พ.ศ. 2456 (ในเวลานั้นเรียกว่า ปาสตุระสภา) จนได้โอนมาอยู่ในความดูแลของกองวิทยาศาสตร์ สภากาชาดสยาม ใน พ.ศ. 2460 ในสถานที่เดิม ต่อมาได้ย้ายที่ทำการใหม่มายังสถานเสาวภาในปัจจุบัน ตั้งแต่ พ.ศ. 2465
ชาแซม! (ภาพยนตร์)

ชาแซม!  คือภาพยนตร์ซูเปอร์ฮีโรสัญชาติอเมริกัน สร้างมาจากตัวละครของสำนักพิมพ์ดีซีคอมิกส์ ในชื่อเดียวกัน อำนวยการสร้างโดย นิวไลน์ซินีมา และจัดจำหน่ายโดย วอร์เนอร์บราเธอส์ เป็นภาพยนตร์ลำดับที่ 7 ของจักรวาลขยายดีซี (DC Extended Universe) กำกับโดย เดวิด เอฟ. แซนด์เบิร์ก เขียนบทโดย เฮนรี เกเดน และเขียนเรื่องโดย เกเดน ร่วมกับ ดาร์เรน เลมเกอร์ นำแสดงโดย แอชเชอร์ แอนเจิ้ล รับบทเป็น บิลลี่ แบทสัน เด็กวัยรุ่นที่มีพลังพิเศษแปลงร่างเป็น ซูเปอร์ฮีโร ในร่างผู้ใหญ่ได้ ซึ่งรับบทโดย แซคารี ลีวาย, มาร์ก สตรอง, แจ็ค ดีแลน เกรเซอร์ ร่วมกับ จิมอน ฮอนซู เป็นต้น. โดยเนื้อเรื่องจะเล่าถึง บิลลี่ แบทสัน เด็กหนุ่มที่ได้รับเลือกจากพ่อมดเฒ่า นามว่า ชาแซม ให้ดำรงตำแหน่ง แชมเปี้ยนคนใหม่ พร้อมกับพลังวิเศษ บิลลี่และเพื่อนสนิท เฟรดดี้ ต้องใช้พลังที่เขาได้รับมา หยุดยั้งแผนการชั่วร้ายของ แธดเดียส ซิวานา ให้จงได้
"ชาแซม!" ออกฉายในสหรัฐวันที่ 5 เมษายน ค.ศ. 2019 ภาพยนตร์ได้รับเสียงตอบรับในทางบวก โดยนักวิจารณ์ชื่นชมการกำกับของแซนด์เบิร์ก การแสดงของลีวาย แองเจิลและเกรเซอร์ รวมถึงโทนของภาพยนตร์ที่เบาและสนุกสนาน ภาพยนตร์ทำเงิน 367 ล้านดอลลาร์สหรัฐ ภาคต่อ "ชาแซม! จุดเดือดเทพเจ้า" (Shazam! Fury Of Gods) บอกเล่าเรื่องราวไม่กี่ปีหลังเหตุการณ์ในภาพยนตร์ ออกฉายในสหรัฐ 17 มีนาคม ค.ศ. 2023
บานดรา-วารลี ซีลิงก์

บานดรา-วารลี ซีลิงก์ (Bandra-Worli Sea Link; BWSL) หรือชื่อทางการ ราชีพ คานธี ซีลิงก์ (Rajiv Gandhi Sea Link)) เป็นสะพานขึง ซึ่งมี pre-stressed concrete-steel สะพานรถไฟอยู่ปลายสองฝั่ง เชื่อมย่านบานดรา ในเวสเทิร์นซับเอิร์บของมุมไบ เข้ากับ ย่านวารลี ในมุมไบใต้ ดั้งเดิมแล้วสะพานนี้เป็นส่วนหนึ่งของโครงการที่ถูกเลื่อนการก่อสร้างออกไป เวสเทิร์นฟรีเวย์ที่ตั้งใจจะเขื่อมเวสเทิร์นซับเอิร์บเข้ากับนรีมันพอยต์ในย่านธุรกิจหลักของเมืองมุมไบ
สะพานนี้ว่าจ้างโดย นิติบุคคลพัฒนาถนนรัฐมหาราษฏระ (Maharashtra State Road Development Corporation; MSRDC) และก่อสร้างโดยบริษัทก่อสร้างฮินดูสถาน สะพานเปิดให้บริการใน 4 เลนแรกจาก 8 เลนเมื่อวันที่ 30 มิถุนายน 2009 และเปิดให้บริการครบทั้ง 8 เลนเมื่อวันที่ 24 มีนาคม 2010
ซีลิงก์นี้ช่วยร่นระยะเวลาเดินทางระหว่างบานดราและวารลีลงจาก 20-30 นาที เหลือเพียง 10 นาที ข้อมูลในเดือนตุลาคม 2009 ระบุว่ามีรถยนต์สัญจรวันละราว 37,500 คัน
นที ทองสุขแก้ว

พันตำรวจโท นที ทองสุขแก้ว (เกิด 8 ธันวาคม พ.ศ. 2509) เป็นอดีตนักฟุตบอลชาวไทย เกิดที่จังหวัดอุตรดิตถ์ เคยเป็นกัปตันทีมชาติไทยตั้งแต่ พ.ศ. 2539 ถึง พ.ศ. 2541
ประวัติ.
ในเริ่มแรก นที เล่นฟุตบอลให้กับโรงเรียนในจังหวัดอุตรดิตถ์ จนติดทีมชาติไทยครั้งแรกตั้งแต่อายุ 17 ปี ในชุดอายุไม่เกิน 19 ปี เมื่อปี พ.ศ. 2528 
ทีมชาติ.
นที ติดทีมชาติชุดใหญ่ตั้งแต่ พ.ศ. 2529 ซึ่งเขาอายุเพียง 20 ปี ก่อนจะลงเล่นทีมชาติไทยในการแข่งขันซีเกมส์ 1987, ซีเกมส์ 1989, ซีเกมส์ 1991, ซีเกมส์ 1993, ซีเกมส์ 1995 และ ซีเกมส์ 1997 โดยทีมชาติไทยได้เหรียญทองจากกีฬาฟุตบอลถึง 3 ครั้ง ซึ่งเขาเคยเป็นกัปตันทีมชาติไทยตั้งแต่ พ.ศ. 2539 ถึง พ.ศ. 2541 โดยมีการแข่งขันสำคัญคือเอเชียนคัพ 1996
หลังเลิกเล่น.
นที เล่นให้กับตำรวจ เป็นสโมสรสุดท้าย ก่อนจะตัดสินใจเลิกเล่นในปี พ.ศ. 2543 ด้วยอายุ 34 ปี และเข้ารับราชการตำรวจในเวลาถัดมา ปัจจุบัน ดำรงตำแหน่ง รองผู้กำกับการ ตรวจคนเข้าเมืองจังหวัดฉะเชิงเทรา กองบังคับการตรวจคนเข้าเมือง 3 สำนักงานตรวจคนเข้าเมือง
ออนอเร มีราโบ

ออนอเร กาบรีแยล รีเกติ เคานต์แห่งมีราโบ  เป็นผู้นำการปฏิวัติฝรั่งเศสในช่วงต้น เขาเคยเป็นขุนนางที่ตกเป็นข่าวฉาวมากมายจนชื่อเสียงของเขาพังยับในช่วงก่อนการปฏิวัติจะเริ่มขึ้นใน ค.ศ. 1789 อย่างไรก็ตาม มีราโบสามารถก้าวขึ้นมาอยู่แถวหน้าในสนามการเมืองฝรั่งเศสในช่วง ค.ศ. 1789–1791 และได้รับคะแนนเสียงความไว้วางใจจากประชาชน และด้วยการที่เขามีวาทศิลป์ในการพูด เขากลายเป็นผู้นำของกลุ่มการเมืองสายกลางท่ามกลางกระแสการปฏิวัติ มีราโบเสนอให้ใช้ระบอบกษัตริย์ภายใต้รัฐธรรมนูญตามตัวแบบบริเตนใหญ่ 
อย่างไรก็ตาม แม้ว่าแนวทางสายกลางของเขาจะไม่ประสบความสำเร็จ แต่มีราโบถูกมองเป็นดั่งวีรบุรุษของชาติยามที่เขาถึงแก่อสัญกรรมตามธรรมชาติ ถึงกระนั้น เมื่อมีการค้นพบภายหลังว่ามีราโบรับเงินจากพระเจ้าหลุยส์ที่ 16 ตลอดจนรับเงินจากออสเตรียซึ่งเป็นศัตรูของฝรั่งเศสในช่วงต้นคริสต์ทศวรรษ 1790 การค้นพบนี้ทำให้ชื่อเสียงในหลุมศพเขาป่นปี้ นักประวัติศาสตร์มักจะถกเถียงกันว่าสรุปแล้วมีราโบเป็นวีรบุรุษหรือผู้ยิ่งใหญ่ที่กอบกู้ฝรั่งเศสจากสมัยแห่งความน่าสะพรึงกลัว หรือเป็นเพียงนักการเมืองเลวทรามเจ้าวาทกรรมคนนึงที่แก่นแท้แล้วไม่มีอะไรดี หรือเป็นเพียงผู้ทรยศที่แอบรับเงินจากชาติศัตรูกันแน่
สแตวอ แปนดารอฟสกี

สแตวอ แปนดารอฟสกี (เกิด 3 เมษายน ค.ศ. 1963) เป็นนักการเมืองชาวมาซิโดเนียเหนือ ซึ่งดำรงตำแหน่งประธานาธิบดีมาซิโดเนียเหนือ ตั้งแต่วันที่ 12 พฤษภาคม พ.ศ. 2562
ชีวิตช่วงต้น.
แปนดารอฟสกีได้สำเร็จการศึกษาจากมหาวิทยาลัยแห่งสกอเปีย โดยเรียนปริญญาตรีสาขานิติศาสตรบัณฑิต ในปี ค.ศ. 1987 หลังจากนั้นเขาได้ศึกษาปริญญาโทในสาขาศิลปศาสตรมหาบัณฑิต และปริญญาเอกในสาขารัฐศาสตร์ในมหาวิทยาลัยเดียวกัน
อาชีพ.
ตั้งแต่ปี ค.ศ. 2008 เขาดำรงตำแหน่งในฐานะผู้ช่วยศาสตราจารย์ ในการรักษาความปลอดภัยสากล, นโยบายการต่างประเทศและโลกาภิวัตน์ ที่มหาวิทยาลัยอเมริกันคอลเลจสกอเปีย
เริ่มการเมือง.
สแตวอ แปนดารอฟสกีได้เริ่มเข้ารับราชการในฐานะผู้ช่วยอธิบดีกรมประชาสัมพันธ์ในสังกัดกระทรวงกิจการภายในของประเทศมาซิโดเนีย (ปัจจุบัน คือ ประเทศมาซิโดเนียเหนือ) และต่อมาได้ดำรงตำแหน่งหัวหน้าแผนกวิเคราะห์และวิจัยภายในกระทรวง ตั้งแต่ปี ค.ศ. 1998–2001
เขายังดำรงตำแหน่งในส่วนหนึ่งของความมั่นคงแห่งชาติ อีกทั้งยังดำรงตำแหน่งในฐานะหัวหน้าฝ่ายนโยบายการต่างประเทศในการดำรงตำแหน่งของประธานาธิบดี บอริส ไตรกอฟสกี ตั้งแต่ ค.ศ. 2001 กระทั่งประธานาธิบดีถึงแก่อสัญกรรมใน ค.ศ. 2004 หลังจากที่มีการเลือกตั้งประจำรัฐระหว่างปี ค.ศ. 2004–2005 นั้น เขายังดำรงตำแหน่งในส่วนหนึ่งของความมั่นคงแห่งชาติ อีกทั้งยังดำรงตำแหน่งในฐานะหัวหน้าฝ่ายนโยบายการต่างประเทศในการดำรงตำแหน่งของประธานาธิบดีคนถัดมา บรังกอ เซอร์แวงกอฟสกี ระหว่าง ค.ศ. 2005 ถึง 2009
เมื่อวันที่ 4 มีนาคม ค.ศ. 2014 เขาได้ลงเป็นแคนดิเดตตัวหลัก โดยเป็นตัวแทนของพรรคสหภาพสังคมประชาธิปไตย ในการเลือกตั้งประธานาธิบดี เดือนเมษายน ค.ศ. 2014
เขาได้กลับมาอีกครั้งในการเป็นผู้สมัครเข้าชิงตำแหน่งตัวแทนของพรรคสหภาพสังคมประชาธิปไตย และพรรคสหภาพประชาธิปไตยเพื่อการบูรณาการ สำหรับการเลือกตั้งใน ค.ศ. 2019
เจ้าชายอาหมัด ชาห์ ข่าน มกุฎราชกุมารแห่งอัฟกานิสถาน

เจ้าชายอาหมัด ชาห์ ข่าน มกุฎราชกุมารแห่งอัฟกานิสถาน  เสด็จพระราชสมภพเมื่อวันที่ 23 กันยายน พ.ศ. 2477 เป็นพระราชโอรสพระองค์ที่ 2 และ 3 ใน พระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระมหากษัตริย์รัชกาลสุดท้ายของอัฟกานิสถาน กับ สมเด็จพระราชินีฮุไมรา เบกุมแห่งอัฟกานิสถาน พระองค์ทรงดำรงพระอิสริยยศเป็น มกุฎราชกุมารแห่งอัฟกานิสถาน แทนที่พระเชษฐาคือ เจ้าชายมูฮัมเหม็ด อักบัร ข่าน มกุฎราชกุมารแห่งอัฟกานิสถาน ที่เสด็จสวรรคตพระชนมายุเพียง 9 พรรษา ด้านการศึกษาพระองค์ทรงได้รับการศึกษาจากโรงเรียนในคาบูล ก่อนจะเสด็จพระราชดำเนินไปศึกษาต่อที่ มหาวิทยาลัยออกซฟอร์ด และกลับมาทรงงานในกระทรวงการต่างประเทศอัฟกานิสถาน
พระราชบิดาทรงปกครองประเทศอัฟกานิสถานเรื่อยมา จนกระทั่งปี 2516 เกิดการปฏิวัติโค่นล้มระบอบกษัตริย์ พระราชบิดาพร้อมด้วยเหล่าพระบรมวงศานุวงศ์ ถูกการรัฐประหาร ก่อนจะเสด็จพระราชดำเนินออกนอกประเทศไปในวันที่ 26 กรกฎาคม 2516 ณ กรุงโรม ประเทศอิตาลี โดยหลังจากนั้นรัฐบาลได้ประกาศได้เหล่าพระบรมวงศานุวงศ์สามารถเสด็จพระราชดำเนิน/เสด็จกลับได้ พระองค์ทรงดำรงพระชนม์ชีพในรัฐเวอร์จิเนีย โดยทรงพระราชนิพนธ์หนังสือ
เสกสมรส.
เจ้าชายอาหมัด ชาห์ ข่าน มกุฎราชกุมารแห่งอัฟกานิสถาน ทรงเข้าพระราชพิธีเสกสมรสกับ คาทูล เบกุม เมื่อปี 2504 พระวรชายารับพระราชทานพระอิสริยยศ เจ้าหญิงคาทูล เบกุม มกุฎราชกุมารีแห่งอัฟกานิสถาน พระวรชายา มีพระราชบุตรดังนี้
เสียงลิ้นกระทบ ปุ่มเหงือก

เสียงลิ้นกระทบ ปุ่มเหงือก  เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ และสัญลักษณ์เอกซ์-แซมปาที่ตรงกันคือ <code>ɾ</code>
สมเด็จพระราชินีฮุไมรา เบกุมแห่งอัฟกานิสถาน

สมเด็จพระราชินีฮุไมรา เบกุม (24 กรกฎาคม พ.ศ. 2461 – 26 มิถุนายน พ.ศ. 2545) เป็นพระอัครมเหสีในพระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระราชสมภพเมื่อวันที่ 24 กรกฎาคม พ.ศ. 2461 ณ เอมิเรตอัฟกานิสถาน เป็นบุตรีของ ชาร์ดา ฮาเหม็ด ชาห์ ข่าน กับ ไซเรน เบกุม พระเชษฐาในเจ้าหญิงมาห์ ปาวาร์ เบกุม พระมเหสีในพระเจ้าโมฮัมหมัด นาเดียร์ ชาห์ และทรงเป็นสมเด็จพระราชินีพระองค์สุดท้ายแห่งอัฟกานิสถาน
อภิเษกสมรส.
นางสาวฮไมรา เบกุม ทรงเข้าพระราชภิธีอภิเษกสมรสกับ พระเจ้าโมฮัมเหม็ด ซาเฮียร์ ชาห์แห่งอัฟกานิสถาน ขณะนั้นดำรงพระราชอิสริยยศที่ มกุฎราชกุมารแห่งอัฟกานิสถาน เมื่อวันที่ 7 พฤศจิกายน 2474 รับพระราชทานพระราชอิสริยยศ เจ้าหญิงฮุไมรา เบกุม มกุฎราชกุมารีแห่งอัฟกานิสถาน พระวรชายา ขณะนั้น พระราชสวามีมีพระชนมายุ 18 พรรษา และพระองค์มีพระชนมายุ 14 พรรษา มีพระราชุบตรดังนี้
หลังจากนั้น วันที่ 8 พฤศจิกายน 2476 พระราชสวามีเสด็จขึ้นครองราชย์เป็น พระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระองค์จึงกลายเป็น สมเด็จพระราชินีแห่งอัฟกานิสถาน
พระชนม์ชีพที่ทุกข์ลำบาก.
พระเจ้าโมฮัมเหม็ด ซาเฮียร์ ชาห์แห่งอัฟกานิสถาน และ สมเด็จพระราชินีฮุมไรา พร้อมด้วยพระราชบุตรทั้ง 8 พระองค์ ต้องเผชิฐความลำบากมาก เนื่องจาก 2516 เกิดการปฏิวัติโค่นล้มระบอบกษัตริย์ จึงได้เสด็จพระราชดำเนินไปประทับ ณ ประเทศอิตาลี ซึ่งพระราชสวามีทรงกำลังผ่าตัดดวงพระเนตร (ดวงตา) และทรงมีพระอาการปวดที่พระกฤษฎี (เอว) ซึ่งขณะนั้น โมฮัมเหม็ด ดาวูด ข่าน นายกรัฐมนตรีของอัฟกานิสถาน พระญาติในพระราชสวามี ได้พยายามทำการโค่นล้มรัฐบาลเพื่อนำพระบรมวงศานุวงศ์เสด็จพระราชดำเนินกลับ แต่ก็เป็นผลน้อยมาก พระราชสวามีเลือกสละราชสมบัติแทนที่การเกิดสงครามกลางเมือง พระองค์ทรงดำรงพระชนม์ชีพต่างประเทศถึง 29 ปี โดยทรงดำรงพระชนม์ชีพแบบสามัญชนธรรมดา มิได้โอ้อวดถึงพระราชอิสริยยศหรือตำแหน่ง พระราชสวามีทรงมีบัญชีทางธนาคาร ซึ่งเป็นความช่วยเหลือที่พระสหายทูลเกล้าทูลกระหม่อมถวาย
สวรรคต.
หลังจากที่เหตุการณ์บ้านเมืองสงบลงนั้น ก่อนที่พระราชสวามี พระองค์ และพระบรมวงศานุวงศ์เสด็จพระราชดำเนินกลับ สมเด็จพระราชินีฮุไมรา เบกุมแห่งอัฟกานิสถาน ทรงประชวนด้วยพระอาการหายพระทัยไม่ถนัด และโรคพระหทัย ไม่นานหลังจากนั้น สมเด็จพระราชินีฮุไมรา เบกุมแห่งอัฟกานิสถานได้สวรรคตลงเมื่อวันที่ 26 มิถุนายน 2545 สิริพระชนมายุ 83 พรรษา
วงศ์รวี นทีธร

วงศ์รวี นทีธร (เกิด 25 มิถุนายน พ.ศ. 2541) ชื่อเล่น สกาย เป็นนักแสดงและนายแบบชาวไทย อดีตสังกัดจีทีเอชและนาดาวบางกอก ปัจจุบันเซ็นสัญญาในฐานะนักแสดงสังกัดจีเอ็มเอ็มทีวี มีผลงานเป็นที่รู้จักจากซีรีส์เรื่อง "ฮอร์โมนส์ วัยว้าวุ่น ซีซั่น 3" ในบท "พละ" (2558) จากนั้นมีชื่อเสียงมากขึ้นจากการรับบท "หมอฉลาม" ในซีรีส์เรื่อง "My Ambulance รักฉุดใจนายฉุกเฉิน" (2562)  และบท "เซนต์" ในซีรีส์เรื่อง "High School Frenemy มิตรภาพคราบศัตรู" (2567)... 
ประวัติ.
วงศ์รวีเกิดเมื่อวันที่ 25 มิถุนายน พ.ศ. 2541 ที่กรุงเทพมหานคร เป็นบุตรคนที่ 2 ของ ธีรพันธ์ นทีธร กับ กรุณา พงศ์สิทธิถาวร บิดาเป็นชาวจังหวัดระนอง ส่วนมารดาเป็นชาวกรุงเทพมหานคร มีพี่ชาย 1 คน ชื่อ พงศ์ณภัทร นทีธร (ภูมิ) อายุห่างกัน 2 ปี ครอบครัวทำกิจการร้านขายวัสดุก่อสร้างที่จังหวัดระนอง และทำขนส่งจากระนองไปกรุงเทพ ในช่วงวัยเด็กเติบโตที่จังหวัดระนอง โดยศึกษาระดับประถมที่โรงเรียนศรีอรุโณทัยในจังหวัดระนอง หลังจากนั้นย้ายมาที่กรุงเทพมหานคร เพื่อศึกษาต่อในระดับมัธยมต้นและมัธยมปลายที่โรงเรียนสวนกุหลาบวิทยาลัย สายศิลป์คำนวณ ศึกษาระดับอุดมศึกษาในสาขาวิชาเอเชียตะวันออกเฉียงใต้ คณะศิลปศาสตร์ มหาวิทยาลัยธรรมศาสตร์ (SEAS-TU)
วงศ์รวีเข้าวงการมาจากรายการ "Hormones The Next Gen" รายการค้นหานักแสดงหน้าใหม่เพื่อเล่นซีรีส์ "ฮอร์โมน วัยว้าวุ่น" ซึ่งรายการมาค้นหานักแสดงที่โรงเรียนสวนกุหลาบวิทยาลัย ในขณะนั้นกำลังศึกษาอยู่ชั้นมัธยมศึกษาปีที่ 4 เมื่อทีมงานที่ใกล้จะกลับได้พบวงศ์รวีเล่นเตะบอลกับเพื่อนอยู่โดยบังเอิญ ทางรายการจึงชักชวนให้เข้าร่วมประกวดโครงการ "Hormones The Next Gen" จนได้เข้ารอบ 40 คนสุดท้าย จนในที่สุดก็ได้รับบท "พละ" ผู้มีเชื้อเอชไอวีตั้งแต่เกิดในซีรีส์ "ฮอร์โมน วัยว้าวุ่น" ฤดูกาลที่ 3 ที่ทำให้เป็นที่รู้จักอย่างกว้างขวาง และได้เป็นนักแสดงในสังกัด นาดาวบางกอก ได้มีผลงานแสดงต่อมา ได้แก่ "I Hate You, I Love You" ในบทโจ หนุ่มขายบริการริมถนน กับประโยคพูด "500 รุก ไซ้ ชัก ไม่รีบ" เรื่องนี้ได้รับคำวิจารณ์ด้านการแสดงว่า พูดไม่ชัดและภาพลักษณ์ไม่เหมือนผู้ชายขายบริการ เรื่องการพูดไม่ชัดเนื่องจากเป็นคนพูดน้อย ทำให้กล้ามเนื้อลิ้นไม่ค่อยทำงาน
ปี 2560 แสดงเรื่อง "Project S The Series" ตอน Side by Side พี่น้องลูกขนไก่ เด็กหนุ่มผู้มีพี่ชายเป็นออทิสติก จากเรื่องนี้ทำให้ได้รับการเสนอชื่อเข้าชิงรางวัลนักแสดงสมทบชายของรางวัลนาฏราช ครั้งที่ 9 และปี 2562 แสดงเรื่อง "My Ambulance รักฉุดใจนายฉุกเฉิน" รับบท ฉลาม นักศึกษาแพทย์ปี 6 เรื่องนี้วงศ์รวีทำการบ้านตามคำแนะนำของผู้กำกับโดยการดูซีรีส์เกาหลีมากกว่าสิบเรื่อง และยังได้ลงสนามจริงกับทีมแพทย์ฉุกเฉินด้วย ได้เจอเคสคนไข้กินผงซักฟอกฆ่าตัวตาย ยังได้ร้องเพลงประกอบซีรีส์ในเพลง "Love Message" ร่วมกับซันนี่ สุวรรณเมธานนท์
จุดยืนทางการเมือง.
วงศ์รวีสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
ลิลี เจมส์

ลิลี โคลอี นิเนตต์ ทอมสัน (เกิด 5 เมษายน ค.ศ. 1989) หรือรู้จักในชื่อการแสดงว่า ลิลี เจมส์  เป็นนักแสดงชาวอังกฤษ เริ่มมีงานการแสดงจากซีรีส์ทางโทรทัศน์ในอังกฤษเรื่อง "จัสต์ วิลเลียม" (2010) จากนั้นรับบทสมทบในซีรีส์แนวชีวิตย้อนยุคเรื่อง "ดาวน์ตัน แอบบีย์" (2012–15) เธอมีผลงานแรกจากการรับบทนำในภาพยนตร์เรื่อง "ซินเดอเรลล่า" (2015)
เจมส์รับบทเป็น นาตาชา รอสโตวา ในซีรีส์แนวย้อนยุคเรื่อง "War & Peace" (2016) และแสดงในภาพยนตร์อีกหลายเรื่อง อย่าง "จี้ เบบี้ ปล้น" (2017), ภาพยนตร์ชีวิตแนวสงครามเรื่อง "Darkest Hour" (2017), ภาพยนตร์ชีวิตแนวประวัติศาสตร์เรื่อง"The Guernsey Literary and Potato Peel Pie Society" (2018), และภาพยนตร์เพลง "Mamma Mia! Here We Go Again" (2018) และ "Yesterday" (2019)
มัลแวร์ไบต์ (ซอฟต์แวร์)

มัลแวร์ไบต์  หรือชื่อเดิม มัลแวร์ไบต์ แอนติ-มัลแวร์ (อักษรย่อ: MBAM) เป็นซอฟต์แวร์แอนติมัลแวร์สำหรับไมโครซอฟท์ วินโดวส์, แมคโอเอส, แอนดรอยด์ และไอโอเอส ที่ค้นหาและกำจัดมัลแวร์ ซอฟต์แวร์นี้ผลิตโดยมัลแวร์ไบต์คอร์ปอเรชัน ซึ่งเปิดตัวครั้งแรกในเดือนมกราคม ค.ศ. 2006 โดยมีให้ในเแบบฟรี ซึ่งจะสแกนหาและกำจัดมัลแวร์เมื่อเริ่มต้นด้วยมือ และแบบที่ต้องจ่าย ซึ่งให้การสแกนตามกำหนดเวลาเพิ่มเติม, การป้องกันแบบเรียลไทม์ และตัวสแกนหน่วยความจำแบบแฟลช
ภาพรวม.
มัลแวร์ไบต์ (เดิมชื่อมัลแวร์ไบต์ แอนติ-มัลแวร์) เป็นตัวสแกนที่สแกนและลบซอฟต์แวร์ที่เป็นอันตราย รวมถึงซอฟต์แวร์ป้องกันไวรัสปลอม, แอดแวร์ และสปายแวร์ ทั้งนี้ มัลแวร์ไบต์สแกนในโหมดแบบกลุ่มค่อนข้างมากกว่าการสแกนไฟล์ทั้งหมดที่เปิด ลดการสอดแทรกหากมีซอฟต์แวร์แอนติมัลแวร์อื่นยังทำงานบนคอมพิวเตอร์ตามความต้องการ.
มัลแวร์ไบต์มีให้บริการทั้งแบบฟรี และแบบชำระเงินพรีเมียม แบบฟรีสามารถเรียกใช้ด้วยมือโดยผู้ใช้เมื่อต้องการ ในขณะที่แบบที่ต้องจ่ายสามารถดำเนินการสแกนตามกำหนดเวลา, สแกนไฟล์โดยอัตโนมัติเมื่อเปิด, บล็อกเลขที่อยู่ไอพีของเว็บไซต์ที่เป็นอันตราย และสแกนเฉพาะบริการ, โปรแกรม และโปรแกรมขับอุปกรณ์ที่ใช้งานอยู่ในปัจจุบันเหล่านั้น
เมื่อวันที่ 8 ธันวาคม ค.ศ. 2016 มัลแวร์ไบต์อิงค์ได้เปิดตัวเวอร์ชัน 3.0 สู่สาธารณชนทั่วไป ซึ่งรวมถึงการป้องกันมัลแวร์, มัลแวร์เรียกค่าไถ่, เอกซ์ปลอยต์ และเว็บไซต์ที่เป็นอันตราย
ไมก์ ไมเยอส์

ไมเคิล จอห์น ไมเยอส์  เกิด 25 พฤษภาคม ค.ศ. 1963 เป็นนักแสดง ดาราตลก นักเขียนบท โปรดิวเซอร์ ถือสัญชาติแคนาดา อังกฤษ และอเมริกัน เป็นที่รู้จักจากการเป็นผู้แสดงในรายการ "Saturday Night Live" ตั้งแต่ปี ค.ศ. 1989 ถึง 1995 และแสดงในภาพยนตร์ "Wayne's World", "Austin Powers" และภาพยนตร์ชุดเรื่อง "Shrek" เขากำกับภาพยนตร์เรื่องแรกในสารคดีเรื่อง "" (2013) เขาเริ่มเหินห่างจากการแสดงตั้งแต่ปี 2012 โดยรับบทเล็กน้อยในเรื่อง "Terminal" and "Bohemian Rhapsody" (ทั้งสองเรื่องในปี 2018)
ศาสนาในประเทศอิหร่าน

ศาสนาในประเทศอิหร่าน อ้างอิงตามข้อมูลจากซีไอเอเวิลด์แฟกต์บุ๊ก ระบุว่าประชากรส่วนใหญ่ของประเทศอิหร่านนับถือศาสนาอิสลามนิกายชีอะฮ์ร้อยละ 90-95 ถือเป็นศาสนาประจำชาติ ที่เหลือนับถือศาสนาอิสลามนิกายซุนนีและลัทธิศูฟีอีกร้อยละ 5-10 และศาสนาที่ไม่ใช่อิสลาม ได้แก่ ศาสนาบาไฮ ศาสนามันดา ศาสนายาร์ซาน ศาสนาโซโรอัสเตอร์ ศาสนายูดาห์ และศาสนาคริสต์ รวมกันมีร้อยละ 0.6 ส่วนการสำรวจสำมะโนครัวประชากรอิหร่านเมื่อ พ.ศ. 2554 พบว่าประชากรส่วนใหญ่นับถือศาสนาอิสลาม 74,682,938 คน คิดเป็นร้อยละ 99.4 ศาสนาอื่น ๆ ได้แก่ ศาสนาคริสต์ 117,704 คน ศาสนาโซโรอัสเตอร์ 25,271 คน ศาสนายูดาห์ 8,756 คน และศาสนาอื่น ๆ 49,101 คน รวมทั้งหมดร้อยละ 0.3 และไม่ระบุ 205,317 คน คิดเป็นร้อยละ 0.3 ทั้งนี้มีศาสนาชนกลุ่มน้อยเพียงสามศาสนาที่ได้รับการยอมรับและการคุ้มครองจากสมัชชาที่ปรึกษาอิสลาม (Islamic Consultative Assembly) ได้แก่ ศาสนาโซโรอัสเตอร์ ศาสนายูดาห์ และศาสนาคริสต์
ศาสนาโซโรอัสเตอร์เป็นศาสนาพื้นเมืองของอิหร่านที่เคยรุ่งเรืองและแพร่หลายไปทั่ว แต่ปัจจุบันหลงเหลือศาสนิกชนเรือนหมื่นเท่านั้น นอกจากนี้อิหร่านยังเป็นชุมชนยิวที่ใหญ่เป็นอันดับสองของโลกอิสลามและตะวันออกกลาง ส่วนศาสนาที่ไม่ใช่อิสลามที่มีศาสนิกชนมากสุดคือศาสนาบาไฮและศาสนาคริสต์ ทั้งนี้ศาสนาบาไฮเป็นศาสนาชนกลุ่มน้อยที่มีศาสนิกชนมากที่สุด ทว่าทางการอิหร่านไม่ยอมรับ และกระทำการข่มเหงคะเนงร้ายต่อผู้นับถือบาไฮเรื่อยมาจนถึงปัจจุบัน
รัฐบาลอิหร่านไม่ยอมรับการดำรงอยู่ของคนไม่นับถือศาสนา ผู้บูชาภูตผี ผู้ไม่เชื่อในพระเจ้า ผู้มีแนวคิดอไญยนิยม และผู้ออกจากศาสนาอิสลาม ในการสำรวจสำมะโนครัวประชากร ชนเหล่านี้คนเหล่านี้จะถูกรวมในกลุ่มมุสลิมซึ่งเป็นประชากรส่วนใหญ่ในประเทศ จำเดิมอิหร่านนับถือศาสนาอิสลามนิกายซุนนีอย่างแพร่หลาย แต่หลังการพิชิตดินแดนโดยชาวมองโกล นิกายชีอะฮ์กลับกลายเป็นนิกายที่ชนส่วนใหญ่นับถือ แพร่หลายทั่วไปในดินแดนอิหร่าน (รวมไปถึงประเทศอาเซอร์ไบจานในปัจจุบัน ซึ่งเป็นรัฐโลกวิสัยเต็มที่) พร้อมกับการถือกำเนิดของราชวงศ์ซาฟาวิด
จากการสำรวจของสำนักวิจัยพิวเมื่อเดือนพฤษภาคม พ.ศ. 2562 พบว่าชาวอิหร่านร้อยละ 87 สวดภาวนาทุกวัน ถือเป็นอัตราที่สูงสุดเป็นอันดับสองของทวีปเอเชียรองจากประเทศอัฟกานิสถาน (ร้อยละ 96) และนำหน้าประเทศอินโดนีเซีย (ร้อยละ 84)
การเลิกระบบฟิวดัลในประเทศฝรั่งเศส

หนึ่งในเหตุการณ์สำคัญของช่วงการปฏิวัติฝรั่งเศสคือ ราตรี 4 สิงหาคม  ซึ่งเป็นการเลิกระบบศักดินา ตลอดจนเลิกกฎเกณฑ์เก่า ระบบภาษี และอภิสิทธิ์ที่หลงเหลือจากยุคศักดินา สภาธรรมนูญแห่งชาติได้ประชุมกันในคืนวันที่ 4 สิงหาคม และประกาศว่า "สภาแห่งชาติจะล้มเลิกระบบศักดินาทั้งปวง" ซึ่งรวมถึงสิทธิถือครองที่ดินของฐานันดรที่สอง (พวกขุนนาง) และเครื่องทศางค์ที่สั่งสมโดยฐานันดรที่หนึ่ง (คณะสงฆ์คาทอลิก) ระบบการพิจารณาคดีแบบเก่าถูกระงับใช้ในคราวเดียวกัน และถูกยกเลิกที่สุดใน ค.ศ. 1790 
เหตุการณ์.
ภายหลังการทลายคุกบัสตีย์ในวันที่ 14 กรกฎาคม ค.ศ. 1789 เกิดความวุ่นวายปั่นป่วนไปทั่วกรุงปารีสและแถบชนบท พวกขุนนางถูกทำร้ายและคฤหาสน์ต่าง ๆ ของชนชั้นสูงถูกเผาทำลาย วิหารและปราสาทหลายแห่งถูกโจมตีและทำลายเช่นกัน กลายเป็นช่วงที่เรียกว่า "ลากร็องด์เปอร์"  หรือความกลัวครั้งใหญ่ สังคมอยู่ในภาวะหวาดผวาว่าใครจะเป็นเหยื่อรายต่อไป ผู้ก่อเหตุไม่ได้มีแต่เพียงพวกคนไร้บ้านและชาวนาชาวไร่ผู้หิวโหยเท่านั้น ยังมีพวกคนชนบทที่ถือโอกาสนี้เข้าร่วมผสมโรง
เหตุลากร็องด์เปอร์ทำให้รัฐบาลฝรั่งเศสตกอยู่ในภาวะเปราะบาง รัฐบาลขาดอำนาจในการตัดสินใจ การจลาจลที่ยืดเยื้อทำให้ต่างฝ่ายต่างวิตกว่าเหตุการณ์จะยิ่งบานปลายเกินกว่าจะควบคุม ซึ่งก็เป็นจริงดังว่า นับเป็นสภาวะที่ประเทศไม่เคยประสบพบมาก่อน
ปลายเดือนกรกฎาคม มีรายงานว่าชาวไร่ผู้ก่อจลาจลกำลังมุ่งหน้าเข้ากรุงปารีสจากทั่วทุกทิศของประเทศ สภาแห่งชาติจึงตัดสินใจที่จะปฏิรูปโครงสร้างทางสังคมเสียใหม่เพื่อหวังลดอุณหภูมิทางการเมืองและจะนำไปสู่การปรองดอง สภาแห่งชาติได้พิจารณาวาระนี้ในกลางดึกของวันที่ 4 สิงหาคม และในเช้าวันที่ 5 นั้นเองก็ประกาศว่าจะมีการล้มเลิกระบบศักดินาทั้งหมด รวมถึงเพิกถอนสิทธิพิเศษของคณะสงฆ์และขุนนาง กฤษฎีกานี้ตราขึ้นอย่างสมบูรณ์ในวันที่ 11 สิงหาคม
เหตุระเบิดที่จังหวัดปัตตานี พ.ศ. 2560

เมื่อวันที่ 9 พฤษภาคม พ.ศ. 2560 มีการวางระเบิดสองครั้งที่บิ๊กซี ในจังหวัดปัตตานี ประเทศไทย มีรายงานผู้ได้รับบาดเจ็บที่ประมาณ 80 คน ซึ่งบางคนได้รับบาดเจ็บสาหัส และไม่มีรายงานผู้เสียชีวิต ผู้บาดเจ็บส่วนใหญ่ได้รับการรักษาในที่เกิดเหตุ แต่ 21 คนถูกนำตัวส่งโรงพยาบาลด้วยอาการบาดเจ็บสาหัส
จากเหตุการณ์ครั้งนี้ ส่งผลให้ฮิวแมนไรตส์วอตช์, แอมเนสตี้ อินเตอร์เนชั่นแนล และกองทุนเพื่อเด็กแห่งสหประชาชาติ หรือยูนิเซฟ ได้ร่วมประณามผู้ก่อเหตุ ที่จงใจสร้างความสะเทือนขวัญต่อพลเรือน และไม่คำนึงถึงชีวิตของผู้คน อีกทั้งมีผู้ประสบเหตุเป็นเด็กรวมอยู่ด้วย
การโจมตี.
การโจมตีเกิดขึ้นประมาณ 14.50 น. ตามเวลาในประเทศไทย (เวลาสากลเชิงพิกัด 07:50) เมื่อเกิดการระเบิดครั้งแรกบนรถจักรยานยนต์ใกล้กับทางเข้าที่บิ๊กซีซูเปอร์มาร์เก็ต ครั้น 10 นาทีต่อมา ได้เกิดการระเบิดครั้งที่สองขึ้น ซึ่งเป็นการระเบิดที่มีขนาดใหญ่และรุนแรงกว่า โดยมีการวางไว้ในกระเป๋าบนรถกระบะ ที่ด้านนอกทางเข้าอาคาร
ก่อนหน้านั้น บิ๊กซีซูเปอร์มาร์เก็ตสาขาดังกล่าวเคยถูกวางระเบิดสองครั้งในช่วงก่อนหน้า โดยครั้งแรกเกิดขึ้นในวันที่ 1 สิงหาคม พ.ศ. 2548 และครั้งที่สองเกิดขึ้นในวันที่ 11 มีนาคม พ.ศ. 2555
ผู้ต้องสงสัย.
ตำรวจไทยสงสัยว่าผู้กระทำความผิดน่าจะเป็นพวกแบ่งแยกดินแดนมุสลิมปัตตานี ในวันที่ 10 พฤษภาคม ตำรวจปัตตานีเชื่อในเบื้องต้นว่าสามกลุ่มของคนหกคนมีส่วนเกี่ยวข้องกับเหตุระเบิด การตามล่าอาชญากรครั้งใหญ่โดยเจ้าหน้าที่ของรัฐได้เริ่มดำเนินการสำหรับชายสี่คนที่ถูกกล่าวหาว่าเกี่ยวข้องกับการระเบิดคู่ ซึ่งต้องสงสัยว่ามีการเชื่อมโยงไปยังขบวนการแนวร่วมปฏิวัติแห่งชาติมลายูปัตตานี
ไอจิ ดี3เอ

ไอจิ ดี3เอ  ชื่อเล่น วาล เป็นเครื่องบินดำดิ่งทิ้งระเบิดบนเรือบรรทุกเครื่องบินในสงครามโลกครั้งที่สอง และเป็นเครื่องบินดำดิ่งทิ้งระเบิดหลักของกองทัพเรือจักรวรรดิญี่ปุ่น โดยมีส่วนในการโจมตีเพิร์ลฮาร์เบอร์
ดักลาส เอสบีดี ดอนท์เลสส์

ดักลาส เอสบีดี ดอนท์เลสส์  เป็นเครื่องบินดำดิ่งทิ้งระเบิดของสหรัฐในสงครามโลกครั้งที่สอง พัฒนาโดยดักลาสแอร์คราฟท์คอมปะนี ใช้โดยกองทัพเรือสหรัฐ บนเรือบรรทุกเครื่องบิน ซึ่งถูกนำมาใช้ในยุทธนาวีที่มิดเวย์ และใช้ในชื่อ เอ-24 แบนชี โดยกองทัพอากาศทหารบกสหรัฐ
สงครามสหสัมพันธมิตรครั้งที่สอง

สงครามสหสัมพันธมิตรครั้งที่ 2 (ค.ศ. 1798-1802) เป็นสงครามครั้งที่สองต่อการปฏิวัติฝรั่งเศสโดยประเทศระบอบกษัตริย์ในทวีปยุโรป นำโดยบริเตน ออสเตรีย และรัสเซีย และรวมทั้งจักรวรรดิออตโตมัน โปรตุเกส เนเปิลส์ ราชวงศ์ต่างๆของเยอรมัน และสวีเดน เป้าหมายของพวกเขาคือทำการจำกัดวงขยายตัวของสาธารณรัฐฝรั่งเศสและเพื่อฟื้นฟูระบอบกษัตริย์ในฝรั่งเศส พวกเขาได้ล้มเหลวในการโค่นล้มระบอบการปกครองของฝ่ายปฏิวัติและฝรั่งเศสได้รับดินแดน ตั้งแต่ปี ค.ศ. 1793 ซึ่งได้รับการยืนยัน ในสนธิสัญญาลูว์เนวีลในปี ค.ศ. 1801 ฝรั่งเศสได้รับดินแดนทั้งหมดก่อนหน้านี้และได้รับดินแดนใหม่ในตอสคานา, อิตาลี ในขณะที่ออสเตรียได้ยินยอมยกให้ดินแดนเวเนเซียและชายฝั่งดัมเมเชียน บริเตนและฝรั่งเศสได้ลงนามสนธิสัญญาอาเมียงในเดือนมีนาคม ค.ศ. 1802 นำไปสู่ยุคสันติในยุโรปเป็นเวลานาน 14 เดือน ในปี ค.ศ. 1803 บริเตนและฝรั่งเศสได้ทำสงครามกันอีกครั้งและในปี ค.ศ. 1805 บริเตนได้เข้าร่วมฝ่ายสหสัมพันธมิตรครั้งที่สามเพื่อเริ่มทำสงครามกับฝรั่งเศส
หมายเหตุ.
<templatestyles src="Reflist/styles.css" />
เจ้าชายมูฮัมเหม็ด อักบัร ข่าน มกุฎราชกุมารแห่งอัฟกานิสถาน

เจ้าชายมูฮัมเหม็ด อักบัร ข่าน มกุฎราชกุมารแห่งอัฟกานิสถาน  เสด็จพระราชสมภพเมื่อวันที่ 4 สิงหาคม 2476 เป็นพระราชโอรสพระองค์รองและพระองค์แรกใน พระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระมหากษัตริย์รัชกาลสุดท้ายของอัฟกานิสถาน กับ สมเด็จพระราชินีฮุไมรา เบกุมแห่งอัฟกานิสถาน ทรงดำรงพระราชอิสริยยศ มกุฎราชกุมารแห่งอัฟกานิสถาน พระองค์ทรงศึกษาที่โรงเรียนประถมใน กรุงคาบูล พร้อมด้วยพระอนุชา เจ้าชายอาหมัด ชาห์ ข่าน
เจ้าชายมูฮัมเหม็ด อักบัร ข่าน มกุฎราชกุมารแห่งอัฟกานิสถาน เสด็จทิวงคตลงเมื่อวันที่ 26 พฤศจิกายน 2485 สิริพระชนมายุ 9 พรรษา พระอนุชาสืบพระราชอิสริยยศต่อ
นากาจิมะ บี5เอ็น

นากาจิมะ บี5เอ็น  เป็นเครื่องบินทิ้งระเบิดตอร์ปิโดบนเรือบรรทุกเครื่องบินของกองทัพเรือจักรวรรดิญี่ปุ่นในสงครามโลกครั้งที่สอง โดยมีส่วนในการโจมตีเพิร์ลฮาร์เบอร์
เอ็กซ์ไนน์

เอ็กซ์ไนน์  หรือ X NINE หรือ เอ็กซ์จิ่วเช่าเหนียนถวาน เป็นวงบอยด์แบนด์จีนที่มีสมาชิก 9 คน ได้แก่ เซียวจ้าน เฉินเจ๋อซี กู่เจียเฉิง อู่เจียเฉิง เผิงฉู่เยว่ กัวจื่อฝาน จ้าวเหล่ย เซี่ยจือกวง และ เยียนสวี่เจีย วงได้เดบิวเมื่อ 28 กันยายน 2016 ด้วยซิงเกิ้ลแรก In Our Own Name . พวกเขาก่อตั้งวงมาจากรายการเรียลลิตี้ไอดอลจีน X-FIRE (燃烧吧少年) ซึ่งเป็นการร่วมมือของ EE Media, Tencent Video, และ SM Entertainment X ในชื่อวงเป็นตัวแทนของ "ปริศนาและความเป็นไปได้ไม่มีที่สิ้นสุด" ในขณะที่ตัวอักษร 玖อ้างอิงจากตำนานจีน "บุตรแห่งมังกร 9 คน" .
ดักลาส ทีบีดี ดิวาสเตเตอร์

ดักลาส ทีบีดี ดิวาสเตเตอร์  เป็นเครื่องบินทิ้งระเบิดตอร์ปิโดของสหรัฐ ใช้โดยกองทัพเรือสหรัฐในสงครามโลกครั้งที่สอง ถูกนำมาใช้ในยุทธนาวีที่มิดเวย์
จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดชัยนาท กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 2 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขต 1.
เขตเลือกตั้งที่ 1 ประกอบด้วยอำเภอเมืองชัยนาท อำเภอสรรพยา อำเภอมโนรมย์และอำเภอวัดสิงห์ (ยกเว้นตำบลบ่อแร่และตำบลวังหมัน)
เขต 2.
เขตเลือกตั้งที่ 2 ประกอบด้วย อำเภอสรรคบุรี อำเภอหันคา อำเภอเนินขาม อำเภอหนองมะโมงและอำเภอวัดสิงห์ (เฉพาะตำบลบ่อแร่และตำบลวังหมัน)
สมัชชาแห่งชาติ (การปฏิวัติฝรั่งเศส)

ในช่วงการปฏิวัติฝรั่งเศส สมัชชาแห่งชาติ  เป็นสภาที่จัดตั้งขึ้นโดยฐานันดรที่สาม(ชนชั้นไพร่)แห่งสภาฐานันดร ดำรงอยู่ระหว่างวันที่ 13 มิถุนายน ถึง 9 กรกฎาคม ค.ศ. 1789
เหตุการณ์.
สภาฐานันดรถูกเรียกประชุมเมื่อวันที่ 10 พฤษภาคม ค.ศ. 1789 เพื่อรับมือวิกฤตการคลังของฝรั่งเศส อย่างไรก็ตาม การแบ่งโครงสร้างทางการเมืองของสภาทำให้การประชุมไม่สามารถดำเนินได้ เนื่องจากก่อนหน้านั้น มีการกำหนดให้ฐานันดรที่หนึ่ง(พระสงฆ์) ฐานันดรที่สอง(ขุนนาง) และฐานันดรที่สาม(ไพร่) มีสิทธิออกเสียงฝ่ายละหนึ่งเสียงเท่ากัน การกำหนดวิธีลงมติแบบนี้จะทำให้ฝ่ายกษัตริย์ซึ่งมีพระสงฆ์และขุนนางหนุนหลังชนะการลงมติเสมอ ทั้งที่ฐานันดรที่สามมีจำนวนสมาชิกมากที่สุดในสภา ฐานันดรที่สามจึงมิอาจยอมรับกฎนี้และขอแยกไปจัดประชุมเอง
การประนีประนอมระหว่างฐานันดรต่างๆไม่เป็นผลสำเร็จ ฐานันดรที่สามจึงเริ่มจัดการประชุมของตนเองขึ้นในวันที่ 28 พฤษภาคม พวกซึ่งเรียกตัวเองว่า "ไพร่" ("Communes") ได้ร่วมกันประกาศคำยืนยันอำนาจที่เป็นอิสระจากองค์กรอื่นๆ ในวันที่ 13 มิถนุยน พวกเขาก็เริ่มเรียกที่ประชุมแห่งนี้ว่าสมัชชาแห่งชาติ สภาอิสระที่ตั้งขึ้นใหม่นี้ได้รับความสนใจจากพวกนายทุนและสามัญชนอย่างมาก สมัชชาแห่งชาติรวมหนี้สินของชาติและราชสำนักเป็นหนี้สาธารณะก้อนเดียว และประกาศยกเว้นการเก็บภาษีเป็นการชั่วคราว คำประกาศเหล่านี้ทำให้นายทุนเกิดความเชื่อมั่นและให้การสนับสนุนสมัชชาแห่งชาติในการจัดประชุมต่อไป สมัชชาแห่งชาติยังจัดตั้งคณะกรรมาธิการปัจจัยยังชีพเพื่อแก้ไขสถานการณ์ขาดแคลนอาหาร
ขุนคลังเอก ฌัก แนแกร์ พยายามเกลี้ยกล่อมพระเจ้าหลุยส์ที่ 16 ใช้อำนาจพักสมัยการประชุมเพื่อให้ฐานันดรต่างๆไปเจรจาปรองดองกัน ในตอนแรกพระเจ้าหลุยส์ทรงตกลงกับเนแกร์ สุดท้ายแล้วกลับไม่มีฐานันดรใดได้รับแจ้งเรื่องจะทรงพักสมัยการประชุมดังกล่าวเลย เมื่อเหตุการณ์กลับยิ่งสับสนเกินวิสัยแนแกร์ พระเจ้าหลุยส์ไม่สนใจคำแนะนำของเนแกร์อีกต่อไป และหันไปฟังคำพวกองคมนตรีแทน ในวันที่ 19 มิถุนายน พระองค์บัญชาให้ปิดโถงเดตาต์ ("Salle des États") สถานที่ใช้ประชุมของสมัชชาแห่งชาติ ทำให้สมาชิกสมัชชาแห่งชาติประกาศคำปฏิญาณสนามเทนนิส และในวันที่ 23 มิถุนายน ทรงหารือกับองมนตรีเกี่ยวกับการใช้พระราชอำนาจยุบสมัชชาแห่งชาติ อย่างไรก็ตาม เหล่านายทุนและประชาชนต่างสนับสนุนสมัชชาแห่งชาติอย่างมาก ทำให้ในที่สุด พระเจ้าหลุยส์เริ่มยอมรับในอำนาจของสมัชชาแห่งชาติในวันที่ 27 มิถุนายน
จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดชัยภูมิ กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 6 เขตเลือกตั้ง ซึ่งลดลงจากการเลือกตั้งครั้งก่อน 1 เขต โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขต 1.
เขตเลือกตั้งที่ 1 ประกอบด้วยอำเภอเมืองชัยภูมิ
เขต 2.
เขตเลือกตั้งที่ 2 ประกอบด้วย อำเภอจัตุรัส อำเภอเนินสง่า อำเภอบ้านเขว้าและอำเภอหนองบัวระเหว
เขต 3.
เขตเลือกตั้งที่ 3 ประกอบด้วย อำเภอซับใหญ่ อำเภอบำเหน็จณรงค์ อำเภอเทพสถิตและอำเภอภักดีชุมพล
เขต 4.
เขตเลือกตั้งที่ 4 ประกอบด้วย อำเภอหนองบัวแดงและอำเภอเกษตรสมบูรณ์
เขต 5.
เขตเลือกตั้งที่ 5 ประกอบด้วย อำเภอคอนสารและอำเภอภูเขียว
เขต 6.
เขตเลือกตั้งที่ 6 ประกอบด้วย อำเภอบ้านแท่น อำเภอแก้งคร้อและอำเภอคอนสวรรค์
แลโอช ยานาแช็ก

แลโอช ยานาแช็ก (3 กรกฎาคม พ.ศ. 2397 – 12 สิงหาคม พ.ศ. 2471) เป็นคีตกวีและครูสอนดนตรีชาวเช็ก มีผลงานเพลงมากมายซึ่งได้รับอิทธิพลมาจากเพลงพื้นบ้านของชาวมอเรเวียและชาวสลาฟ
ผลงานเพลงในช่วงแรกของเขาได้รับอิทธิพลมาจากคีตกวีร่วมสมัย เช่น อันโตญีน ดโวฌาก แต่ผลงานเพลงในช่วงหลังของเขาได้นำความรู้เรื่องดนตรีพื้นบ้านประจำชาติที่เขาศึกษามาใช้ในการแต่งเพลงของเขาด้วย ซึ่งผลงานเพลงในช่วงหลังของเขาเหล่านี้เป็นที่ยอมรับมากกว่าในช่วงแรกมาก
เขาถือเป็นคีตกวีที่สำคัญที่สุดคนหนึ่งของเช็กเกีย รวมถึงอันโตญีน ดโวฌาก และแบ็ดฌิค สแมตานา
แบ็ดฌิค สแมตานา

แบ็ดฌิค สแมตานา (2 มีนาคม พ.ศ. 2367 – 12 กรกฎาคม พ.ศ. 2427) เป็นคีตกวีชาวเช็ก เป็นนักแต่งเพลงชาวเช็กที่บุกเบิกการพัฒนารูปแบบดนตรีที่สื่อถึงแรงบันดาลใจของประเทศของเขาที่ต้องการจะเป็นรัฐอิสระ เขาได้รับการยกย่องในบ้านเกิดของเขาในฐานะบิดาแห่งดนตรีเช็ก
เขามีผลงานที่มีชื่อเสียงโด่งดังไปทั่วโลก เช่น อุปรากรเรื่อง "เจ้าสาวผู้ถูกขาย" และคีตกวี "บ้านเกิดของฉัน" ซึ่งแสดงถึงประวัติศาสตร์ ตำนาน และภูมิทัศน์ของโบฮีเมีย ซึ่งเป็นบ้านเกิดของเขาเอง แต่ผลงานอื่น ๆ ของเขาไม่ได้มีชื่อเสียงและไม่ได้รับการยอมรับในทั่วโลกมากนัก
โกสน

โกสน (ชื่อวิทยาศาสตร์: "Codiaeum variegatum") เป็นพืชท้องถิ่นของมาเลเซีย อินโดนีเซีย ออสเตรเลีย และหมู่เกาะแปซิฟิกตะวันตก อยู่ในวงศ์ยางพารา ลักษณะเป็นไม้พุ่มไม่ผลัดใบขนาดกลาง สูงได้ถึง 2–3 เมตร ใบเป็นใบเดี่ยวออกเรียงสลับ กว้าง 0.5–8 เซนติเมตร ยาว 5–30 เซนติเมตร มีหลายรูปแบบ เช่น รูปกลม แคบยาว บิดเป็นเกลียว ปลายใบแหลมหรือมน โคนใบสอบ ขอบใบเรียบหรือหยัก แผ่นใบมีสีต่าง ๆ เช่น เหลือง ส้ม ชมพู ดอกสีขาวออกเป็นช่อแบบกระจะตามซอกใบและปลายกิ่ง ยาว 8–30 เซนติเมตร ช่อดอกมีดอกประมาณ 30–60 ดอก กลีบเลี้ยงขนาดเล็กมี 3–6 กลีบ กลีบดอก 5–6 กลีบ ดอกมีขนาดประมาณ 3 มิลลิเมตร ดอกแยกเพศอยู่ร่วมต้น ช่อดอกเพศผู้โค้งลง ช่อดอกเพศเมียตั้งตรง ดอกออกตลอดปี ผลเป็นผลแบบแห้งแตกทรงกลม เส้นผ่านศูนย์กลาง 9 มิลลิเมตร ภายในมีเมล็ดสีน้ำตาล 2–3 เมล็ด เส้นผ่านศูนย์กลาง 6 มิลลิเมตร
โกสนเป็นไม้มงคลเนื่องจากชื่อพ้องกับคำว่า กุศล จึงนิยมปลูกเป็นไม้ประดับเพื่อความเป็นสิริมงคล โดยปลูกในดินร่วน ได้รับแสงแดดครึ่งวันถึงเต็มวัน โกสนเป็นพืชต้องการน้ำปานกลาง ขยายพันธุ์ด้วยการเพาะเมล็ด ปักชำหรือตอนกิ่ง ทั้งต้นมียางสีขาวที่อาจก่อให้เกิดผิวหนังอักเสบ ใบอ่อนโกสนบางพันธุ์สามารถนำมารับประทานได้ ใบแก่มีรสเฝื่อน โขลกพอกท้องเด็กแก้โรคทางระบบทางเดินปัสสาวะ
วอลเลย์บอลหญิงไทยแลนด์ลีก 2019-20

วอลเลย์บอลหญิงไทยแลนด์ลีก 2019-20 หรือ วอลเลย์บอลหญิงไทยแลนด์ลีก 2563 โดยครั้งนี้จัดขึ้นเป็นครั้งที่ 15 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม
เมื่อวันที่ 18 มีนาคม พ.ศ. 2563 ฝ่ายจัดการแข่งขันได้มีการเลื่อนการแข่งขันออกไปอย่างไม่มีกำหนด เนื่องจากการระบาดทั่วของโคโรนาไวรัส พ.ศ. 2562–2563 ตามการประชุมของคณะรัฐมนตรีเรื่องสั่งปิดสถานที่เป็นการชั่วคราว เพื่อเป็นการควบคุมสถานการณ์ การแพร่ระบาดของโรคติดเชื้อโคโรนาไวรัส 2019 (COVID-19) ต่อมาทางสมาคมฯ ได้กำหนดตารางการแข่งขันรอบสุดท้ายใหม่โดยจะเริ่มการแข่งขันในช่วงปลายเดือนกรกฎาคม พ.ศ. 2563
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
อันดับการแข่งขัน.
<templatestyles src="Col-begin/styles.css"/>
เรือลำเลียงพล

เรือลำเลียงพล หรือ เรือลำเลียงทหาร (หรือ troop ship หรือ troop transport หรือ trooper) เป็นเรือที่ใช้บรรทุกทหารไม่ว่าในยามสงบหรือในยามสงคราม ในทางปฏิบัติแล้ว เรือลำเลียงพลมาตรฐานมักจะเกณฑ์จากกองเรือขนส่งเพื่อการพาณิชย์ ไม่สามารถลงจอดบนฝั่งได้โดยตรง ซึ่งโดยทั่วไปแล้วทำการโหลด และการขนถ่ายที่ท่าเรือเดินทะเล หรือบนเรือขนาดเล็กทั้งเรือพี่เลี้ยงหรือเรือบาร์จ
เรือขนส่งโจมตี ซึ่งเป็นเรือแบบหนึ่งของเรือลำเลียงพลทางทะเลที่ปรับให้เข้ากับการขนส่งกองกำลังบุกเข้าฝั่ง ได้บรรทุกกองเรือระบายพลของตัวเอง เช่นเดียวกับเรือยกพลขึ้นบกริมทะเลด้วยตนเองและนำกองกำลังของพวกเขาขึ้นฝั่งโดยตรง
ประวัติ.
เรือลำเลียงพลหรือเรือขนส่งโจมตีได้รับการนำมาใช้ในสมัยโบราณ โรมโบราณได้ใช้นาวิสลูโซเรีย ซึ่งเรือลำเล็กที่ขับเคลื่อนโดยฝีพายและใบเรือ เพื่อขนย้ายทหารในแม่น้ำไรน์และแม่น้ำดานูบ
ศาสนาในประเทศมองโกเลีย

ศาสนาในประเทศมองโกเลีย (สำมะโน พ.ศ. 2563)
<templatestyles src="Legend/styles.css" />   พุทธ
 (51.7%)<templatestyles src="Legend/styles.css" />   ไม่มีศาสนา
 (40.6%)<templatestyles src="Legend/styles.css" />   อิสลาม
 (3.2%)<templatestyles src="Legend/styles.css" />   ลัทธิเชมันแบบมองโกเลีย
 (2.5%)<templatestyles src="Legend/styles.css" />   คริสต์
 (1.3%)<templatestyles src="Legend/styles.css" />  อื่น ๆ (0.7%)
ศาสนาในประเทศมองโกเลีย มีศาสนาสำคัญคือศาสนาพุทธนิกายวัชรยานและลัทธิเชมันแบบมองโกเลียเพราะเป็นศาสนาหลักที่ชาวมองโกลนับถือ ในอดีตจักรวรรดิมองโกลเคยได้รับอิทธิพลจากศาสนาคริสต์ (นิกายเนสโตเรียนและโรมันคาทอลิก) และศาสนาอิสลาม กระนั้นศาสนาเหล่านี้กลับไม่มีอำนาจครอบงำรัฐได้เลย ในยุคสาธารณรัฐประชาชนมองโกเลีย (พ.ศ. 2467-2535) ซึ่งเป็นยุคสังคมนิยม ศาสนาทุกศาสนาถูกระงับมิให้คนนับถือ แต่เมื่อมีการเปลี่ยนแปลงระบอบการปกครองเป็นแบบรัฐสภา สถาบันศาสนาจึงได้รับการฟื้นฟูกลับคืนมาอีกครั้งหนึ่ง
จากการสำรวจสำมะโนครัวประชากรเมื่อ พ.ศ. 2563 พบว่าประชากรส่วนใหญ่นับถือศาสนาพุทธร้อยละ 51.7 ไม่นับถือศาสนาร้อยละ 40.6 ศาสนาอิสลามร้อยละ 3.2 ลัทธิเชมันแบบมองโกเลียร้อยละ 2.5 ศาสนาคริสต์ร้อยละ 1.3 และศาสนาอื่น ๆ ร้อยละ 0.7
กาลิชิตซา

กาลิชิตซา  เป็นภูเขาที่ตั้งอยู่ตรงพรมแดนระหว่างมาซิโดเนียเหนือและแอลเบเนีย มีอุทยานแห่งชาติอยู่ที่ภูเขาทางด้านของมาซิโดเนียเหนือซึ่งตั้งอยู่ระหว่างทะเลสาบที่ใหญ่ที่สุดสองแห่งในประเทศคือทะเลสาบออคริตและทะเลสาบเปรสปาครอบคลุมพื้นที่ 227 ตารางกิโลเมตร (88 ตารางไมล์)
พรรณพืชอุทยานแห่งชาติกาลิชิตซามีมากกว่า 1600 สายพันธุ์ ในปัจจุบันมีการค้นพบพืชเฉพาะถิ่นลักษณะนี้ประมาณ 13 ชนิดในด้านมาซิโดเนียที่จะพบได้เฉพาะบนลาดของกาลิชิตซาและไม่พบในที่อื่นอีก
สามารถมองเห็นทิวทัศน์ที่สวยงามของทะเลสาบและภูเขาใกล้เคียงจากยอดเขากาลิชิตซา และยอดเขาที่สูงที่สุดอันดับสองคือมาการอ
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ฟุตบอลทีมชาติคองโก

ฟุตบอลทีมชาติคองโก  เป็นทีมฟุตบอลตัวแทนของสาธารณรัฐคองโก อยู่ภายใต้การดูแลของสหพันธ์ฟุตบอลคองโก พวกเขาไม่เคยผ่านการคัดเลือกไปเล่นในฟุตบอลโลกรอบสุดท้าย แต่เคยชนะเลิศแอฟริกาคัพออฟเนชันส์ในปี 1972 นอกจากนี้ พวกเขายังเคยชนะเลิศ ออลแอฟริกาเกมส์ ในปี 1965 ปัจจุบัน ทีมชาติคองโกใช้สนามกีฬากีนเตเลเป็นสนามเหย้า
ผู้เล่นที่ลงเล่นทีมชาติมากที่สุดคือ โยนัส บาฮัมบูลา ลงเล่น 56 นัดในช่วงปี 1969–1982 ส่วนผู้เล่นที่ทำประตูให้กับทีมชาติมากที่สุดคือ เทียฟวี บีฟูมา ซึ่งยิง 15 ประตู จากการลงเล่น 31 นัดนับตั้งแต่ปี 2014 เป็นต้นมา
ทะเลสาบออคริต

ทะเลสาบออคริต  เป็นทะเลสาบที่เลาะเลียบไปตามชายแดนภูเขาระหว่างทางตะวันตกเฉียงใต้ของมาซิโดเนียเหนือและทางตะวันออกของแอลเบเนีย ทะเลสาบนี้เป็นหนึ่งในทะเลสาบที่ลึกที่สุดและเก่าแก่ที่สุดของยุโรป รวมถึงระบบนิเวศทางน้ำที่มีความสำคัญระดับโลกที่มีสัตว์เฉพาะถิ่นมากกว่า 200 สายพันธุ์
ทะเลสาบออคริตฝั่งของมาซิโดเนียได้รับการประกาศให้เป็นมรดกโลกโดยองค์การยูเนสโกในปี 1979 โดยมีการขยายไปจนถึงพื้นที่ทางวัฒนธรรมและประวัติศาสตร์ของออคริตในปี 1980 ในปี 2010 นาซ่าได้ตั้งชื่อหนึ่งในทะเลสาบไททันตามทะเลสาบนี้ ในปี 2014 พื้นที่สงวนข้ามชายแดนออคริต-เปรสปา ระหว่างแอลเบเนียและมาซิโดเนียเหนือถูกเพิ่มเข้าในเครือข่ายเขตสงวนชีวมณฑลของยูเนสโก ทะเลสาบออคริตทางด้านของแอลเบเนียได้รับการขึ้นทะเบียนเป็นมรดกโลกโดยองค์การยูเนสโกเมื่อปี 2019
ในแอลเบเนียส่วนชายฝั่งของทะเลสาบมีสถานะเป็นเขตอนุรักษ์ธรรมชาติที่มีการจัดการ ในมาซิโดเนียเหนือส่วนของทะเลสาบเป็นส่วนหนึ่งของอุทยานแห่งชาติกาลิชิตซา
เมืองที่ตั้งอยู่ริมทะเลสาบคือออคริตและสตรูกาในมาซิโดเนียเหนือและปอกราเดตส์ในแอลบาเนีย ทะเลสาบถูกล้อมรอบโดยการตั้งถิ่นฐานในรูปแบบของหมู่บ้านและรีสอร์ทในทั้งสองประเทศ
ศาลปฏิวัติ

ศาลปฏิวัติ  เป็นศาลที่จัดตั้งขึ้นโดยสภาแห่งชาติในช่วงการปฏิวัติฝรั่งเศส เพื่อใช้ไต่สวนนักโทษการเมือง และกลายเป็นหนึ่งในองค์กรทรงอำนาจที่สุดในสมัยแห่งความน่าสะพรึงกลัว คดีที่ผ่านศาลนี้จะไม่มีการอุทธรณ์ฎีกา
ศาลปฏิวัติเฉพาะกาลได้รับการจัดตั้งขึ้นในวันที่ 17 สิงหาคม ค.ศ. 1792 หลังเกิดเหตุการณ์บุกพระราชวังตุยเลอรี เพื่อเป็นหลักประกันให้แก่ประเทศว่าบ้านเมืองยังมีกระบวนการทางกฎหมายเพื่อรับมือกับอาชญากรรมทางการเมืองและกบฎอยู่ และยังเป็นการหลีกเลี่ยงไม่ให้เจ้าหน้าที่ท้องถิ่นใช้ระบบศาลเตี้ยตามอำเภอใจ ศาลปฏิวัติมีตุลาการห้าคน อัยการหนึ่งคน และรองอัยการสองคน ทั้งหมดได้รับการเสนอชื่อและแต่งตั้งจากสภา นอกจากนี้ ศาลยังมีคณะลูกขุนจำนวนสิบสองคน ถือเป็นพัฒนาการในระบบยุติธรรมของฝรั่งเศสซึ่งมีแบบอย่างมาจากกฎหมายอังกฤษ
ในวันที่ 5 กันยายน ค.ศ. 1793 สภาแห่งชาติได้แบ่งสำนักงานศาลออกเป็นสี่แห่งเพื่อรับมือกับการพิจารณาคดีที่เพิ่มมากขึ้นอย่างมโหฬาร นอกจากนี้ สภายังกำหนดให้ลูกขุนทั้งหมดมาจากการแต่งตั้งทางตรงโดยคณะกรรมาธิการความปลอดภัยสาธารณะ หรือคณะกรรมาธิการความมั่นคงทั่วไป